દિલ્હીના બુરાડીમાં થયેલા 11 લોકોની મૌતના રહસ્યમાં એક પછી એક નવા ખુલાસા સામે આવી રહ્યા છે. અંધવિશ્વાસને કારણે 11 લોકોની મૌત થવાના કેસમાં પોલીસને રોજ નવા નવા પુરાવાઓ મળી રહ્યા છે, જેને કારણે આ કેસ વધુ ગુંચવાઈ રહ્યો છે. પોલીસને હવે શંકા છે કે એક વ્યક્તિએ અંતિમ સમયે પોતાને બચાવવાની કોશિશ કરી હતી. પોલીસે જણાવ્યું છે કે ફોરેન્સિક એક્સપર્ટ અનુસાર 50 વર્ષના ભવનેશ ભાટિયાએ અંતિમ સમયે પોતાને બચાવવાની કોશિશ કરી હતી.